OpenLLM-France/wikimedia huggingface dataset:
# Alina, la mulata

Alina, la mulata és una pintura d'Eugène Delacroix d'entre 1824 i 1826 que es troba al Museu Fabre de Montpeller. En francès rep els noms d'Aline la mulâtresse i Portrait d'Aspasie la Mauresque.
Delacroix tenia un particular afecte a aquesta pintura, ja que mai la va exposar i va romandre al seu estudi fins a la seva mort. La identitat de la noia es desconeix, però el 4 d'octubre de 1857 l'esmenta al seu diari denotant una cessió repetida als seus encants. Va ser una de les primeres pintures de dones orientals de Delacroix abans del seu viatge a orient, juntament amb La mort de Sardanapale i Odalisque (1826).
Hi havia diversos models de pell bruna al París del segle xix, en aquest cas podria ser una de les dones de l'Índia o les Antilles que van arribar a França durant les guerres colonials i la revolució haitiana, els primers anys del segle xix. La pintura mostra l'ideal femení de la bellesa fosca, una idea literària molt pròpia del Romanticisme, vinculada als somnis, els viatges exòtics, la feminitat i la sensualitat. El mateix tema serà tractat per Frédéric Bazille, Jean Costou i Paul Gauguin, que faran còpies del quadre.

## Referències

* ↑ Montpellier, Musée Fabre. «Aspasie de Delacroix, vers 1824» (en francès). Arxivat de l'original el 2018-10-27. [Consulta: 27 octubre 2018].
* 1 2 Hugh HONOUR: L'image du noir dans l'art occidental, tome II, Paris, Gallimard, 1989, p. 38.
* ↑ Nieves Soriano Nieto. Viajeros románticos a Oriente: Delacroix, Flaubert y Nerval. EDITUM, 2009, p. 155–. ISBN 978-84-8371-798-1.
# Barraca XLVI (Aiguamúrcia)

La Barraca XLVI és una obra d'Aiguamúrcia (Alt Camp) inclosa a l'Inventari del Patrimoni Arquitectònic de Catalunya.

## Descripció

És una barraca de planta rectangular. Les seves dimensions interiors són de 3'30 metres de fondària per 2'10 metres d'ample, i coberta amb falsa cúpula i una alçada màxima de 2'40 metres.
La seva façana té una alçada de 2'37 metres i una amplada de 3'50 metres. El seu portal està acabat amb una llinda, actualment partida, coronada per un magnífic arc de descàrrega.
Actualment està oberta del sostre i pateix una esllavissada en el seu mur nord. El seu interior està ple de brutícia.
Valdria la pena la seva restauració només que per conservar l'elegant arc de descàrrega que llueix al damunt del portal.

## Referències

* 1 2 3 4 «Barraca XLVI». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 agost 2018].
# Josep Perpinyà

Josep Perpinyà és el nom dels següents personatges:
* Josep Perpinyà (serraller) artista modernista especialitzat en ferro forjat
* Josep Perpinyà i Palau, polític català, alcalde de Sant Just Desvern des del 2004
# Chromis circumaurea

Chromis circumaurea és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 10,2 cm de longitud total.

## Distribució geogràfica

Es troba a les Illes Carolines i, probablement també, a les Illes Marshall i les Illes Mariannes.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Pyle, R., J.L. Earle i B.D. Greene, 2008. Five new species of the damselfish genus Chromis (Perciformes: Labroidei: Pomacentridae) from deep coral reefs in the tropical western Pacific. Zootaxa 1671:3-31.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cant del Vallespir

El Cant del Vallespir és una cançó i una sardana escrita per Joan Amade i composta per Deodat de Severac el 1911. Es va tocar per primera vegada el 2 de juliol del 1911 a les arenes de Ceret, a l'ocasió de les festes d'aquesta ciutat i de la commemoració dels vint-i-cinc anys de l'Harmonia del Vallespir.
Joan Amade, nat l'any 1878 a Ceret, és l'un dels principals autors de la Renaixença, a la Catalunya del Nord. Deodat de Severac, nascut l'any 1872 a Sant Felitz de Lauragués, a l'Alta Garona, regió de llengua occitana, s'instal·là a Ceret el 1910, fins a la fi de la seva vida, l'any 1921.
La lletra, o les paraules, escrites en català, celebren els paisatges del Vallespir, regió històrica i natural de l'Est dels Pirineus: El massís del Canigó, el riu Tec i la «terra catalana», «terra d'alegria i terra de pau». L'aire és, segons Deodat de Severac, «d'una simplicitat coral molt gran», cosa que li permet de ser tocada i cantada ràpidament per les cobles d'aficionats. S'inspira en temes tradicionals catalans.

## Bibliografia

* Partitura Arxivat 2016-01-13 a Wayback Machine. del Cant del Vallespir al lloc del Museu d'Instruments de Ceret.
* Text de la cançó, en la Revista Catalana, Perpinyà, el 15 de juliol de 1911.
* Mardaga. Déodat de Sévérac: la musique et les lettres, 2002, p. 442. ISBN 2870097794.
* Harmattan. Déodat de Sévérac: musicien français, 2010, p. 352. ISBN 2296131565.
# Arenni

Arenni és el nom dels següents personatges:
* Gai Arenni (Caius Arennius) fou tribú del poble el 210 aC juntament amb Lluci Arenni
* Lluci Arenni, fou tribú del poble
# Dècada del 1940

La dècada del 1940 comprèn el període d'anys entre el 1940 i el 1949, tots dos inclosos.

## Esdeveniments

* Segona Guerra Mundial (des de 1939)
* 1941 - Els Estats Units entren a la Segona Guerra Mundial
* 1945 - Els Estats Units deixen caure la bomba atòmica contra les ciutats japoneses d'Hiroshima i Nagasaki.
* 1945 - Final de la Segona Guerra Mundial.
* 1945 - Fundació de les Nacions Unides.
* Inici de la guerra freda.
* Independència de l'Índia i Pakistan (1947), Israel (1948) i Indonèsia (1949).
* 1949 - Fundació de l'OTAN.

## Personatges destacats

* Winston Churchill
* Clement Attlee
* Franklin D. Roosevelt
* Harry S. Truman
* Ióssif Stalin
* Juan Domingo Perón
* Charles de Gaulle
* Philippe Pétain
* Adolf Hitler
* Benito Mussolini
* Francisco Franco
* Mao Zedong
* Hirohito
# Municipi de Køge

El municipi de Køge és un municipi danès de la Regió de Sjælland que va ser creat l'1 de gener del 2007 com a part de la Reforma Municipal Danesa, integrant els antics municipis de Skovbo i Køge. El municipi és situat a l'est de l'illa de Sjælland, al sud de la badia de Køge i abasta una superfície de 255 km².
La ciutat més important i la seu administrativa del municipi és Køge (34.733 habitants el 2009). Altres poblacions del municipi són:
* Algestrup
* Bjæverskov
* Borup
* Ejby
* Lellinge
* Lille Skensved
* Nørre Dalby
* Slimminge
* Vedskølle
* Vemmedrup

## Consell municipal

Resultats de les eleccions del 18 de novembre del 2009:
| Partit | vots | % vots |
| Socialdemokratiet | 8603 | 29,4 |
| Det Radikale Venstre | 621 | 2,1 |
| Det Konservative Folkeparti | 3494 | 11,9 |
| Demokratilisten | 2253 | 7,7 |
| Socialistisk Folkeparti | 4021 | 13,7 |
| Køge-Listen | 86 | 0,3 |
| Visionspartiet | 51 | 0,2 |
| Liberal Alliance | 69 | 0,2 |
| Dansk Folkeparti | 2566 | 8,8 |
| Borger Centrum | 402 | 1,4 |
| Venstre | 6691 | 22,9 |
| Enhedslisten - De Rød-Grønne | 387 | 1,3 |

### Alcaldes

| Alcalde | Període | Partit |
| Torben Hansen | 1-1-2007 a 6-1-2007 | Socialdemokraterne |
| Marie Stærke | 16-1-2007 a 31-12-2009 | Socialdemokraterne |
| | 1-1-2010 a 31-12-2013 | |

## Referències

* ↑ (danès) Resultats eleccions municipals a Køge
* ↑ Torben Hansen va morir sobtadament i Marie Stærke va esdevenir l'alcaldesa més jove de Dinamarca.
# Miquel Joan Maimó Obrador

Miquel Joan Maimó Obrador (Felanitx, Mallorca 1608 - Palma 1666) va ser un religiós. Va exercir com a frare en el convent de Sant Domingo. També es doctorà en dret canònic per la Universitat Literària de Mallorca i lector en teologia del convent dominic de Cartagena. Fou nomenat procurador general de l'ordre dels domínics a la província de Sant Antonio l'any 1638. Felip IV el nomenà jutge de competències del regne de Mallorca. Va escriure alguns llibres com Apologeticum ad universitum sacrum pradicatorum ordinem (1642) i An ecclesiastici conveneri possint (1657).

## Referències

* ↑ Miquel Dolç (coord.). Gran Enciclopèdia de Mallorca. Volum. Palma: Promomallorca, p.. ISBN 978-84-8661717-2
# Barraca XX

La Barraca XX és una aixopluc de pedra seca al camí del Corral del Fortuny al Pla de Santa Maria (Alt Camp) inclosa a l'Inventari del Patrimoni Arquitectònic de Catalunya.

## Descripció

És el típic aixopluc inserit dins l'estructura d'un marge, tot i que en aquest cas potser hauríem de parlar d'un claper. La cornisa és ondada, coberta de pedruscall, portal capçat amb una llinda i aixecat al damunt d'un rocall. Té una estructura interior de forma rectangular i mesura 1,20m de fondària i 1,30m d'amplada. Està cobert amb una falsa cúpula, amb una alçada màxima de 1,88m. És orientat cap al sud.

## Referències

* 1 2 3 «Barraca XX». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 agost 2018].
# Josep Pey i Farriol

Josep Pey i Farriol (Barcelona, 1875 - 1956) va ésser un decorador, pintor i dibuixant, il·lustrador català, dissenyador d'esgrafiats, vitralls, mosaics, marqueteries i porcellanes i també restaurador d'obres antigues.

## Biografia

Fill de Antoni Pey i Tohà paleta d'ofici i de Josefa Farriol Girós naturals de La Pobla de Segur. Oncle de Santiago Pey i Estrany fill del seu germà Santiago Pey.
Format a l'Ateneu Obrer de Barcelona i a l'escola de la Llotja, s'especialitzà en la pintura de ventalls, generalment de tema taurí, encara que també destacà com a retratista.
Dibuixà marqueteries per al moblista Gaspar Homar, treballà com a decorador en el taller de Coll i d'Oleguer Junyent, realitzà decoracions i plafons murals per a la Banca Soler i Torra, per al Col·legi de Notaris i per al Parlament de Catalunya.
També decorà porcellanes d'estil modernista i simbolista (en col·laboració amb Antoni Serra Fiter), il·lustrà diverses obres de bibliòfil, i col·laborà amb publicacions periòdiques barcelonines com La Rondalla del Dijous, D'Ací i d'Allà, Hojas Selectas i Mercurio.
El 1892 va participar en l'Exposició Nacional d'Indústries Artístiques i Internacional de Reproduccions de Barcelona, amb teles pintades a l'oli per ventalls.
El seu fons documental es conserva en el Centre de Documentació del Museu del Disseny de Barcelona.
Entre les seves obres destaquen els gerros: 'Les Arts' (1907), 'La Anunciació' (1906)

## Referències

* ↑ Maspoch, Mònica. Galeria d'autors : ruta del modernisme, Barcelona. 1a ed.. Barcelona: Institut del Paisatge Urbà i la Qualitat de Vida, 2008, p. 165. ISBN 978-84-96696-02-0 [Consulta: 14 agost 2013].
* ↑ «Esquela d'Antonio Pey y Tohá». La Vanguardia, 23-10-1912, pàg. 2.
* ↑ «esquela Dona Josepha Farriol Giros». La Vanguardia, 25-05-1919, pàg. 2.
* 1 2 Serra : el arte de la cerámica. [Madrid]: Ministerio de Cultura, Subdirección General de Publicaciones, Información y Documentación, [2005]. ISBN 84-8181-218-8.
* ↑ «El Museu del Disseny incorpora el fons de Josep Pey». Museu del Disseny de Barcelona, 22-01-2020. [Consulta: 25 gener 2020].

## Bibliografia

* Mas i Peinado, Ricard: Els artistes catalans i la publicitat (1888-1929). Parsifal Edicions, Barcelona, 2002. ISBN 84-95554-16-X, plana 66.
# Capital Mundial del Disseny

La Capital Mundial del Disseny (World Design Capital en anglés, WDC) és un projecte de promoció de ciutats de l'International Council of Societies of Industrial Design per a reconéixer i premiar els èxits realitzats per ciutats de tot el món en l'àmbit del disseny.

## Capitals Mundials del Disseny per any

* Àgora València, construït a València per commemorar la Capitalitat Mundial del Disseny 20222008 – Torí, Piemont
* 2010 – Ciutat Especial Seül, Corea del Sud
* 2012 – Hèlsinki, Finlàndia
* 2014 – Cape Town, Sud-àfrica
* 2016 – Taipei, República de la Xina
* 2018 – Ciutat de Mèxic, Mèxic
* 2020 – Metròpoli europea de Lilla, Alts de França
* 2022 – València, País Valencià
* 2024 – Tijuana, Mèxic / San Diego, Estats Units d'Amèrica

## Referències

* ↑ «World Design Capital». ICSID. [Consulta: 12 març 2014].
* ↑ «World Design Capital Torino 2008». ICSID. Arxivat de l'original el 4 de febrer de 2009.
* ↑ Ihlwan, Moon «The Seoul of World Design». Bloomberg Businessweek, 27-02-2008 [Consulta: 12 març 2014].
* ↑ «City of Helsinki appointed World Design Capital 2012». ICSID, 25-11-2009. Arxivat de l'original el 28 de novembre de 2009.
* ↑ «City of Cape Town appointed as World Design Capital 2014». ICSID, 26-10-2011. Arxivat de l'original el 26 de febrer de 2014. [Consulta: 12 març 2014].
* ↑ «City of Taipei announced as World Design Capital 2016». ICSID, 18-11-2013 [Consulta: 19 novembre 2013]. Arxivat 2013-12-03 a Wayback Machine. «Còpia arxivada». Arxivat de l'original el 2013-12-03. [Consulta: 16 setembre 2019].
* ↑ http://www.europe1.fr/societe/lille-metropole-sera-capitale-mondiale-du-design-en-2020-3464318
* ↑ Desfilis Pérez, Carles «València ja és Capital Mundial del Disseny 2022». València Extra, 09-09-2019 [Consulta: 16 setembre 2019].

## Enllaços externs

* Treball fotogràfic de l'artista italià Emanuele Zamponi focalitzat en la vila de Seül - World Design Capital Seoul 2010 (anglès)
# Petya Barakova

Petya Barakova (Петя Баракова en búlgar) (18 de juny de 1994, Sofia) és una jugadora de voleibol de Bulgària. Juga com a col·locadora. El seu club actual és el Clubul Sportiv de Volei Alba-Blaj de Romania. És internacional amb la Selecció femenina de voleibol de Bulgària.
Va participar en la Lliga Europea de Voleibol femenina de 2014, els Jocs Europeus de 2015, en el Campionat Europeu de Voleibol Femení de 2015, en el Campionat Mundial de Clubs de la FIVB sub-23 i en el Grand Prix Mundial de voleibol de 2015, 2016 i 2017.

## Referències

* ↑ Stan, Tudor. «Volei Alba Blaj și-a luat ridicătoare cu experiență! Petya Barakova – noul transfer al campioanei! | AbSport.ro» (en romanès). Arxivat de l'original el 2017-12-01. [Consulta: 22 novembre 2017].
* ↑ «Petya Barakova - Volleyball - Scoresway - Results, fixtures, tables and statistics» (en anglès). [Consulta: 22 novembre 2017].
* 1 2 «Player - Petya Barakova - FIVB Volleyball Women's U23 World Championship 2015» (en anglès). [Consulta: 22 novembre 2017].
* ↑ «CEV - Confédération Européenne de Volleyball». Arxivat de l'original el 2017-12-01. [Consulta: 22 novembre 2017].
# Dècada del 190

La dècada del 190 comprèn el període que va des de l'1 de gener del 190 fins al 31 de desembre del 199.

## Personatges destacats

* Còmmode, emperador romà (180-192)
* Septimi Sever, emperador romà (193-211)
* Caracal·la, emperador romà (198-217)
# Municipi de Langeland

El municipi de Langeland és un municipi danès que va ser creat l'1 de gener del 2007 com a part de la Reforma Municipal Danesa, integrant els antics municipis de Rudkøbing, Sydlangeland i Tranekær. El municipi és format per la gran illa de Langeland (entre l'illa de Fiònia i la de Lolland al Gran Belt) i les petites de Strynø i Siø. Forma part de la Regió de Syddanmark, abastant una superfície de 291 km².
La ciutat més important i la seu administrativa del municipi és Rudkøbing (4.658 habitants el 2009). Altres poblacions del municipi són:
* Bagenkop
* Humble
* Lindelse
* Lohals
* Snøde
* Spodsbjerg
* Tranekær
* Tryggelev
* Tullebølle

## Consell municipal

Resultats de les eleccions del 18 de novembre del 2009:
| Partit | vots | % vots |
| Socialdemokratiet | 1511 | 19.0 |
| Det Radikale Venstre | 394 | 5.0 |
| Det Konservative Folkeparti | 712 | 9.0 |
| Socialistisk Folkeparti | 705 | 8.9 |
| Langelandslisten | 188 | 2.4 |
| Dansk Folkeparti | 506 | 6.4 |
| Borgerlisten Langeland | 2340 | 29.4 |
| Kulturlisten | 23 | 0.3 |
| Venstre | 1414 | 17.8 |
| Enhedslisten - De Rød-Grønne | 162 | 2.0 |

### Alcaldes

| Alcalde | Període | Partit |
| Knud Gether | 1-1-2007 a 31-12-2009 | Borgerlisten Langeland |
| Bjarne Nielsen | 1-1-2010 a 31-12-2013 | Venstre |

## Referències

* ↑ (danès) Resultats eleccions municipals a Langeland
# Miquel Joan Porta

Miquel Joan Porta (c. 1544-c. 1616), fou un pintor manierista català, nascut a Àger i actiu a València. Format artísticament en el cercle de Joan de Joanes, poratrà la influència dels Macip, junt amb Nicolau Borràs, fins als primers anys del segle xvii, aliè a les novetats que arribaven a València de la mà de Joan Sarinyena i Francesc Ribalta.
La primera obra seua que es coneix és la imatge de Sant Miquel pintada en una vitel·la per a servir com a encapçalament del Llibre de Mustaçaf (Ajuntament de València), còdex realitzat per l'il·luminador Cristòfol Ramírez entre 1563 i 1568, en el qual es compilaven manualment les regles per les quals s'havia de regir el mostassaf (persona triada cada any per a la supervisió de pesos i mesures, més altres funcions d'inspecció dels mercats). Porta va contractar en 1559 amb els jurats de la ciutat la realització de la vitel·la, on resulta evident el seu seguiment dels models angèlics de Joanes.
Les notícies biogràfiques de Porta són escasses, igual que les obres segures eixides de la seua mà. Entre aquestes destaca una taula amb la representació de Sant Francesc en èxtasi, ingressada en el Museu de Belles Arts de València. Té una inscripció al dors que permet datar-la l'any 1571. El fons paisatgístic amb ruïnes clàssiques remet de nou a l'obra de Joanes.
En 1580 va entrar en contacte amb Joan Sarinyena, que havia tornat feia poc d'Itàlia, actuant com a taxador en el seu nom d'un retrat de Jaume I encarregat per la Generalitat. Dos anys després amb Nicolau Borràs s'ocupava de tasar els treballs que Joan de Joanes havia deixat sense acabar en Bocairent, dels que se n'havia fet càrrec el seu fill. Hi ha notícies de treballs fets per a l'arquebisbe Joan de Ribera, però cap altra obra fins a 1587, quan signa la Pentecosta de la taula central del retaule major del convent de Sancti Spiritu de Gilet. Conservat in situ, i sense predel·la, en opinió de Benito Domenech només es podrien considerar de Porta, a banda de la citada Pentecosta, les taules de Sant Francesc i Sant Cristòfol, la resta serien en part d'ajudants i en part de data posterior.
No tornen a haver notícies sobre treballs concrets, la resta d'obres se li atribuiexen per raons d'estil. Però si que hi ha notícies biogràfiques que el situen de nou a València en 1591, assistint a la consulta de la Generalitat als millors pintors del regne sobre la millor forma de decorar la Sala Nova del palau de la Generalitat. El 1598 s'aveïna a València, fins a eixa data havia conservat l'aveïnament legal a la seua població natal. El 1607 forma part de la junta directiva del Col·legi de Pintors, acabat de crear i promogut per Francesc Ribalta, l'any 1616 encara se'l cita amb tasques de responsabilitat.

## Referències

* ↑ Benito Domenech (1987), p. 48.

## Bibliografia

* Benito Domenech, Fernando, Los Ribalta y la pintura valenciana de su tiempo, catàleg de l'exposició, València-Madrid, 1987, ISBN 84-505-6705-X

## Enllaços externs

* Benito Domenech, Fernando, Miguel Joan Porta. Nuevas obras, Ars Longa, 1994.
# Portada/article febrer 6
## Art antic

L'art antic o art de l'antiguitat és l'art de l'edat antiga. La història de l'art antic és la divisió de la història de l'art que se centra en el seu estudi i interpretació formal, tècnica, estructural, i ideològica (iconogràfica, iconològica) i a la seva explicació històrica; encara que l'arqueologia és la ciència històrica, que estudia la cultura material de la qual les obres d'art són la manifestació més valuosa, i és l'encarregada del seu descobriment i anàlisi contextual.
# Karlik

Karlik (en rus: Карлык) és un poble del krai de Krasnoiarsk, a Rússia, segons el cens del 2017 tenia 94 habitants. Pertany al districte municipal d'Aguínskoie.

## Referències

* ↑ «Историко-статистическое описание церквей и приходов Владимирской епархии. Вып. 5: Шуйский и Ковровский уезды/сост. В. Березин. Вязниковский и Гороховецкий уезды/сост. В. Добронравов. - 1898». Arxivat de l'original el 2018-10-26. [Consulta: 20 desembre 2018].
# Cirene (desambiguació)

«Cirene» té aquests significats:
* Cirene (ciutat), antiga ciutat grega a Líbia.
* Cirene (filla d'Hipseu), segons la mitologia grega fou una filla d'Hipseu, rei dels làpites.
# Rosa Peña de González

Rosa Peña Guanes, posteriorment Rosa Peña de González, (30 d'agost 1843, Asunción — 8 novembre 1899, Buenos Aires) va ser una mestra i primera dama del Paraguai.

## Referències

* ↑ «F Rosa Peña Guanes» (en francès). geneanet. [Consulta: 12 setembre 2021].
* ↑ Rodríguez Alcalá de González Oddone, Beatríz. Rosa Peña (en castellà). Academia Paraguaya de la Historia, 1970.
# Montpellier HSC (femení)

El Montpellier HSC femení és la secció femenina del Montpellier HSC, un club de futbol francès. Va ser creat originalment com a Montpellier Le Crés en 1990, i va ser al 2001 quan es va integrar al Montpellier HSC.
Va guanyar dues Lligues i tres Copes entre 2004 i 2009, i a la Lliga de Campions 2005/06 va arribar a les semifinals.

## Plantilla 2016-17

| Porteres | Defenses | Centrecampistes | Davanteres |
| Solène Durand Laetitia Philippe — — — — — — | Laura Agart Genessee Daughetee Sakira Karchaoui Kelly Gadea Morgane Nicoli Marion Romanelli Linda Sembrant Marion Torrent | Anouk Dekker Sandie Toletti Virginia Torrecilla Manon Uffren — — — — | Vivianne Asseyi Valérie Gauvin Sofia Jakobsson Marie-Charlotte Léger Clarisse Le Bihan Lindsey Thomas Laëtitia Tonazzi — |

## Palmarès

* 2 Lligues de França
** 03/04 - 04/05
* 3 Copes de França
** 05/06 - 06/07 - 08/09
Trajectòria a la Lliga de Campions de la UEFA :
| Edició | | 1ª Fase previa ¹ | 2ª Fase previa ¹ | Quarts de final | Semifinals | Final |
| 04/05 | | SV Neulengbach | Sassari Torres |
| 05/06 | | SU 1r. de Dezembro | SV Saestum | Brøndby IF | 1.FFC Frankfurt |
| Edició | Fase previa ¹ | Setzens de final | Vuitens de final | Quarts de final | Semifinals | Final |
| 09/10 | NSA Sofia | Standard Lieja | Bayern Múnic | Umeå IK |
* ¹ Fase de grups. Equip classificat pillor possicionat en cas d'eliminació o equip eliminat millor possicionat en cas de classificació.

## Referències

* ↑ RSSSF
* ↑ UEFA